# Delenda est Carthago

Delenda est Carthago, que vol dir «Cartago ha de ser destruïda», és una locució llatina d'autenticitat i sintaxi incerta, que també pot trobar-se escrita en la forma de Carthago delenda est o, en la més llarga, Ceterum censeo Carthaginem esse delendam («A més, opino que cal destruir Cartago»).
S'atribueix la frase a Cató el Vell que, segons antigues fonts, la pronunciava sempre que acabava tots els seus discursos al Senat romà durant els darrers anys de la Tercera Guerra Púnica. Segons Luci Anneu Flor «Cató, cada vegada que se'l consultava sobre algun altre assumpte, repetia, amb un odi implacable, que Cartago havia d'ésser destruïda».
És tradició recollida per Plini i Plutarc que el moment en què Cató va dir aquesta frase per primer cop, va treure unes figues fresques de Cartago de sota de la seva túnica, volent demostrar que si les figues -una fruita molt delicada- havien pogut suportar el viatge des de Cartago, això volia dir que aquesta ciutat estava massa a prop de Roma i que, per tant, havia de ser destruïda.
En l'actualitat aquesta frase s'utilitza per descriure una tècnica retòrica al discurs polític consistent en repetir sempiternament una idea fixa negativa.

## Variants

* Delenda est Monarchia, article de José Ortega y Gasset, 1931.
* Delenda est Catalonia, llibre d'Enric Vila i Casas, 2008.
* Delenda est Hispania: tot allò que Espanya ens amaga sobre la independència de Catalunya, llibre d'Albert Pont, 2012.
* «Delenda est Catalonia?», article de Marc Gafarot, 2017
* «Delenda est Catalonia», article de Josep Baella Isanta, 2017

## Referències

* ↑ Büchmann, Georg; Robert-Tornow, Walter. Geflügelte Worte, Der Citatenschatz des deutschen Volkes (en alemany). 19ª edicióŒ. Berlín: Haude & Spener'sche Buchhandlung (F. Weidling), 1898, p. 456. Arxivat 2016-03-21 a Wayback Machine.
* ↑ Borrell i Vidal, Esperanza. Llatí, llengua i cultura. Barcelona: Universitat Oberta de Catalunya, 1997, p. 263. ISBN 9788483181508.
* ↑ Little, Charles E. «The Authenticity and Form of Cato's Saying 'Carthago Delenda Est». Classical Journal, 29, 1934, pàg. 429-435.
* ↑ Villalba i Varneda, Pere. Roma a través dels historiadors clàssics. Bellaterra (Barcelona): Universitat Autònoma de Barcelona, Servei de Publicacions, 1996, p. 219-223. ISBN 9788449006999.
* ↑ «LacusCurtius • Pliny the Elder's Natural History - Llibre 15, XX» (en llatí). penelope.uchicago.edu. [Consulta: 11 febrer 2018].
* ↑ Suáñez, Montserrat. «Carthago Delenda Est» (en castellà), 14-10-2011. [Consulta: 15 novembre 2017]. «La frase “Carthago Delenda Est” se convirtió así en un modo de expresar la tenaz insistencia sobre una idea fija en cuyo empeño no se ceja hasta haber logrado realizarla, y en tal sentido se utiliza hoy día.»
* ↑ «Delenda est Carthago». Gran Enciclopèdia Catalana. Barcelona: Grup Enciclopèdia Catalana.
* ↑ «Delenda est Carthago». Gran Enciclopèdia Catalana. Barcelona: Grup Enciclopèdia Catalana.
* ↑ Pont, Albert. Delenda est Hispania: tot allò que Espanya ens amaga sobre la independència de Catalunya. Barcelona: Viena, 2012, p. 512. ISBN 9788483307021.
* ↑ Gafarot, Marc «Delenda est Catalonia?». NacióDigital, 21-09-2017.
* ↑ Baella i Isanta, Josep «Delenda est Catalonia». El Punt Avui, 10-10-2017, pàg. 4.